หนูมีพสพ.กับแฟนวันที่5แต่หลั่งนอก และไม่ได้กินยาคุมอะไรเลย ผ่านมาอาทิตย์กว่าๆรู้สึกท้องพองๆและไม่ยุบด้วยอึดอัดมาก กดไม่ค่อยลง มีพสพ.กับแฟนวันที่18อีกครั้งแล้วกินฉุกเฉินทันที เลยให้แฟนซื้อที่ตรวจครรภ์มาตรวจ ก็ขึ้น1ขีด แบบนี้หนูจะท้องไหมคะ กังวลมากตอนนี้ไม่กล้าไปรพ.หนูยังอายุ16อยู่เลย😢😢
สวัสดีค่ะ การมีเพศสัมพันธ์ในวันที่ 5 โดยใช้วิธีการหลั่งนอก จะมีโอกาสตั้งครรภ์ได้ประมาณ 4%-22% ส่วนการมีเพศสัมพันธ์ในวันที่ 18 หากได้ทานยาคุมฉุกเฉินไปทันที ยาจะช่วยป้องกันการตั้งครรภ์ได้ประมาณ 95%การจะทราบว่ามีการตั้งครรภ์หรือไม่นั้น ควรรอให้ถึงกำหนดที่ประจำเดือนจะมา หากไม่มา จึงค่อยตรวจหาการตั้งครรภ์ หรือต้องรออย่างน้อย 2 สัปดาห์นับจากที่มีเพศสัมพันธ์ครั้งสุดท้าย จึงค่อยตรวจหาการตั้งครรภ์ค่ะ หากตรวจเร็วไป อาจตรวจไม่พบได้สำหรับอาการท้องพองๆ น่าจะเป็นอาการท้องอืด ซึ่งเกิดได้จากหลายสาเหตุ ทั้งนี้ ไม่น่าใช่อาการของการตั้งครรภ์ เพราะอาการของการตั้งครรภ์จะปรากฏหลังอาการขาดประจำเดือนไปแล้วประมาณ 2 สัปดาห์ ดังนั้น จึงน่าจะเกิดจากสาเหตุอื่นๆ เช่น การมีท้องผูก ทานเครื่องดื่มที่มีการอัดแก๊สมากไป ทานอาหารปริมาณมากไป ทานอาหารที่ย่อยยาก หรือเกิดจากการมีความเครียดก็ได้ค่ะ